Cuneiform Tablet ATHE 30
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma ku-lu-ma-a-ma šu-ma DUMU ku-ra iš-tí en-nam-a-šur a-du-um a-wa-tí-šu-nu mì-ma i-ta-ag-ri-ú a-bi a-ta be-lí a-ta a ma-lá ta-le-e-ú a-wa-tí-a gu₅-mu-ur 9.16666 GÍN KÙ.BABBAR ší-im 1 ma-na 13 GÍN AN.NA ša a-na a-lu a-dí-nu-ma KÙ.BABBAR i-ku-pí-a-šùr É ḫa-pu-a-lá im-ḫu-ru KÙ.BABBAR mì-ma ú-lá al-qé a-na ṣé-er KÙ.BABBAR ša {d}UTU-ta-ak-lá-ku a-pu-lu ra-dí-ma KÙ.BABBAR ku-nu-uk-ma šé-bi₄-lam 0.33333 ma-na 2.5 GÍN KÙ.BABBAR ší-im 2.5 ku-ta-ni ša dan-a-šur ša i-na li-bi-a ta-dí-ú i-na ša-du-i-tí-a tù-ṣa-ḫi-ra a-ma-kam i-na li-bi₄-kà e ú-ṣí ta-aḫ-sí-is-ta-kà i-dí AN.NA ù TÚG-ba-tù ša dan-a-šur ù 6 ku-ta-nu ša a-ḫa-tí-šu ba-lu-ṭù-ni-kum im-ku-a šu-ku-ba-am ù a-li-ki ba-tí-iq-ma i pá-ni-šu-nu i-lá-ak a-bi₄ a-ta be-lí a-ta a-na a-wa-tí-a ša É ku-ra i-ḫi-id a-na bu-za-zu qí-bi₄-ma 0.83333 ma-na 5 GÍN a-a-ar-tám ša e-zi-ba-ku-ni a-na e-na-sú-en₆ ni-a-im šé-bi₄-il₅-ší